**Număr cercuri**

*Eleodor Dinu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Număr cercuri desenate

cu sevă de timp muced

pe cioturile inspiraţiei

tăiate

de securea necuprinderii.

Între mine şi

teroarea pustiului hotărât

să dea ocol infinitului

există un cortegiu de vămi

fericite

să pună piedică la optimismul

morţilor incurabili.

Mi-am ancorat naşterea la

ţărmul unui crepuscul păzit

de corali cu vârsta evadată

din somnul stupid

al adâncului -

garaj

pentru epave de incertitudini.